Jan Zábrana

Jan Zábrana (* 4. jún 1931, Herálec – † 3. september 1984, Praha) bol český básnik, prozaik a prekladateľ ruskej a anglicko-americkej literatúry.

Životopis 
Jan Zábrana sa narodil v malej obci Herálec na Českomoravskej vysočine, v roku 1940 sa s rodičmi presťahoval do Humpolca. Jeho rodičia boli politicky činní v národne-socialistickej strane, za čo boli po februárovom komunistickom prevrate prenasledovaní. Matka Jiřina Zábranová bola v roku 1949 zatknutá a v roku 1950 odsúdená vo vykonštruovanom súdnom procese. Odsedela si desať rokov. Aj Zábranov otec Emanuel bol v októbri roku 1951 zatknutý a v máji 1952 bol odsúdený na niekoľkoročný trest väzenia (odsedel si osem rokov). .

Samotný Jan Zábrana bol nekompromisným odporcom komunistickej ideológie a zriadenia. S týmto postojom sa netajil a preto mu bolo zabránené v štúdiu na Filozofickej fakulte Karlovej univerzity. Po maturite v máji 1950 v rokoch 19501952 vyštudoval štyri semestre na Katolíckej bohosloveckej fakulte UK. Koncom roku z nej bol vylúčený. Potom pracoval ako pomocný robotník v Tatrovke na Smíchove (19521953) a v Družstve Smalt v Radotíně (19531954).

Od konca októbra roku 1954 sa začal živiť ako prekladateľ. V roku 1957 debutoval aj s vlastnou básnickou tvorbou. V časoch normalizácie mu bolo bránené v slobodnej tvorbe a ďalej sa mohol živiť len prekladmi z ruskej, anglickej a americkej literatúry. V roku 1963 uzatvoril manželstvo s Máriou Leskovjanovou, redaktorkou a korektorkou. V roku 1964 sa im narodila dcéra Eva. Medzi jeho priateľov patrili maliar Mikuláš Medek, Josef Škvorecký (s ktorým viedol po jeho odchode do exilu dlhoročnú korešpondenciu) a prekladateľ Fratišek Jungwirth, poznal sa aj s Václavom Havlom. V rokoch normalizácie v dôsledku ťaživej politickej situácie upadol do depresií, ktoré sa časom zhoršovali. V roku 1976 ochorel na cukrovku a v roku 1984 zomrel v Prahe na rakovinu. Pochovaný je v Poděbradoch.

Prekladal najmä poéziu, ale aj prozaické práce takých autorov, ako boli Ivan Alexejevič Bunin, Isaak Babel, Ilia Erenburg, Boris Pasternak, Osip Mandeľštam, Vasilij Aksjonov, Graham Greene, James Baldwin, Joseph Conrad, alebo Ernest Hemingway. Prekladal aj detektívky od Arthura Conana Doyla a Agathy Christie.

Vysoko cenené sú najmä jeho preklady básní Sergeja Jesenina, poviedok Ivana Bunina a básní Sylvie Plathovej.

Zábrana si od druhej polovice 40-tych rokov 20. storočia nepravidelne (pravidelne od roku 1970 ako tzv. Disiecta membra, 127 zošitov) viedol denníkové záznamy, ktoré po jeho smrti vyšli tlačou (prvé vydanie: Praha : Torst, 1992, 2 zv., kniha získala ocenenie Kniha roku Lidových novin). Spomienky na svojho otca vydala v roku 2014 (pri príežitosti 30. výročia jeho úmrtia) aj dcéra Eva Zábranová (s názvom Flashky. Praha : Torst, 2014, 135 s. ISBN 978-80-7215-480-7).

Dielo

Básnické zbierky  
 Utkvělé černé ikony. Praha : Mladá fronta, 1965.
 Stránky z denníku. Praha : československý spisovatel, 1968. (druhé vydanie: Praha : BBart, 2001)
 Lynč. Praha : Mladá fronta, 1968.
 Jistota nejhoršího : výbor z básnické pozůstalosti. (usporiadal a edičnú poznámku napísal Jiří Trávníček). Praha : Československý spisovatel, 1991. 183 s. ISBN 80-202-0297-8
 Zeď vzpomínek. Brno : Atlantis, 1992. 128 s. ISBN 80-7108-049-7
 Básně. (súbor zbierok Utkvělé černé ikony, Stránky z deníku a Samosoud /pôvodne pomenovaná a vydaná ako Lynč/; usporiadal a edičnú poznámku napísal Jiří Trávníček). Praha : Torst a Mladá fronta, 1993. 274 s. ISBN 80-85639-07-6 (Torst), ISBN 80-204-0385-X (Mladá fronta)
 Nápěvy : básně z let 19451954. (Básne vybral a na vydanie pripravil Jan Šulc) Praha : Torst, 2007, 539 s. ISBN 978-80-7215-332-9 (viaz.)

Prozaické diela  
 Vražda pro štěstí. (s Josefom Škvoreckým) Praha : Mladá fronta, 1962. 
 Vražda se zárukou. (s Josefom Škvoreckým) Praha : Mladá fronta 1964.
 Vražda v zastoupení. ( s Josefom Škvoreckým) Praha  Mladá fronta, 1967.
 Táňa a dva pistolníci. (s Josefom Škvoreckým). Praha : Svět sovětů, 1965.
 Sedm povídek. Brno : Atlantis, 1993. 168 s. ISBN 80-7108-073-X
 Povídky. Praha : Torst, 2012. 344 s. ISBN 978-80-7215-431-9 (viaz.)

Eseje  
 Potkat básnika : eseje a úvahy. (Antonín Novotný a Antonín Přidal, eds.) Praha : Odeon, 1989. 489 s. ISBN 80-207-0936-3 (viaz.)

Výber z prekladov 
 BUNIN, Ivan: Povídky z dálek, moří a cest. Praha : Panorama, 1983. 352 s.
 CVETAJEVOVÁ, Marina: Básnik a čas. Praha : Mladá fronta, 1970. 318 s. 
 Bez motivu : detektivní povídky. (spolu s Františkom Jungwirthom). (Obsah: W. Irish: Tančící detektiv; D. Du Maurier: Bez motivu; E. Queen: Dobrodružství s pěticentem od presidenta; C. Woolrich: Oko mrtvého; R. Chandler: Nevadský plyn; D. Hammett: Muž, který stál v cestě.) Praha : Orbis, 1971. 164 s.
 CORSO, Gregory: Mokré moře : výbor z poezie. Praha : Státní nakladatelství krásné literatury a umění, 1964. 138 s. 
 FERLINGHETTI, Lawrence: Čtu báseň která nekončí. Praha : Československý spisovatel, 270 s.
 GINSBERG, Allen: Kvílení. Praha : Odeon, 1990. 255 s. ISBN 80-207-0155-9 (viaz.)
 Horoskop orloje : čtrnáct amerických básníků. Praha : Odeon, 1987, 379 s. 
 JESENIN, Sergej: Luna z jantaru. Praha : Albatros, 1973. 115 s.
 JESENIN, Sergej: Oheň jeřabin. Praha : Mladá fronta, 1975. 124 s.
 JESENIN, Sergej: Slaměný měsíc. Praha : Lidové nakladatelství, 1981. 440 s.
 Lupiči mrtvol : (světové horrory). Praha : Orbis, 1970, 240 s.
 PATCHEN, Kenneth: Když jsme tu byli spolu. Praha : Odeon, 1979. 119 s.
 PLATH, Sylvia: Ariel. (edícia Květy poezie; zv. 152.) Praha : Mladá fronta, 1984. 121 s.

Spomienky a korešpondencia 
 Náruč plná vřesu. Praha : Tiskové a distribuční centrum  Junáka, 1998. 39 s. ISBN 80-86109-09-7
 Celý život : Výbor z deníků 1948/1984. (úvodnú spomienku napísal Václav Havel; usporiadali Dušan Karpatský a Jan Šulc; na vydanie pripravila a menný register zostavila Marie Zábranová). Praha : Torst, 2001. 1074 s. ISBN  80-7215-154-1
 Jak je ve větě člověk: dopisy Josefa Škvoreckého a Jana Zábrany. (edícia: Spisy Josefa Škvoreckého zv. 39. Korespondence, zv. 3.; usporiadali a na vydanie pripravili Alena a Michal Přibáňovci) Praha : Books and Cards S. G. J. Š., 2010. 285 s. ISBN 978-80-904186-8-4 (viaz.)

Referencie 

Českí spisovatelia
Českí prekladatelia